APSTIPRINĀTS

Valsts ieņēmumu dienesta

Nekustamā īpašuma nomas komisijas

2025. gada 28. jūlija sēdē,

protokols Nr. 1

Nekustamā īpašuma nomas piedāvājumu atlases kārtība

**“Noliktavu telpu noma Valsts ieņēmumu dienesta vajadzībām”**

(identifikācijas Nr. FM VID 2025/181)

Rīga

2025

Saturs

[1. Vispārīga informācija par nekustamā īpašuma nomas piedāvājumu atlasi 3](#_Toc202279545)

[1.1. Vēlamā nekustamā īpašuma atlases identifikācijas (turpmāk – ID) numurs 3](#_Toc202279546)

[1.2. Nomnieka nosaukumus un rekvizīti 3](#_Toc202279547)

[1.3. Piedāvājuma iesniegšanas vieta, datums, laiks un kārtība 3](#_Toc202279548)

[1.4. Prasības attiecībā uz piedāvājuma noformējumu un iesniegšanu 3](#_Toc202279550)

[1.5. Cita vispārīga informācija 5](#_Toc202279551)

[2. Informācija par vēlamo Nomas objektu. 6](#_Toc202279552)

[2.1. Nomas objekta apraksts un apjoms 6](#_Toc202279553)

[2.2. Tehniskais piedāvājums 6](#_Toc202279554)

[2.3. Iznomāšanas pretendenta piedāvājums 6](#_Toc202279555)

[2.4. Nomas līguma izpildes noteikumi 6](#_Toc202279556)

[3. Piedāvājuma vērtēšana un piedāvājuma izvēles kritērijs 6](#_Toc202279557)

[3.1. Piedāvājuma noformējuma pārbaude 6](#_Toc202279558)

[3.2. Piedāvājuma pārbaude un vērtēšana 6](#_Toc202279559)

[3.3. Piedāvājuma izvēle un piedāvājuma izvēles kritērijs 7](#_Toc202279560)

[4. Informatīva atsauce uz noteikumiem 7](#_Toc202279561)

[5. Informācijas publicēšana par noslēgto nomas līgumu 7](#_Toc202279562)

[6. Komisijas patstāvīgi iegūstamā informācija 7](#_Toc202279563)

Pielikumi:

1.pielikums PIETEIKUMS uz 1 lp.

2.pielikums TEHNISKAIS PIEDĀVĀJUMS uz 2 lp.

3.pielikums IZNOMĀŠANAS PRETENDENTA PIEDĀVĀJUMS uz 2 lp.

4.pielikums PIEDĀVĀJUMA ŠIFRĒŠANA uz 1 lp.

# 

# Vispārīga informācija par nekustamā īpašuma nomas piedāvājumu atlasi

## Vēlamā nekustamā īpašuma atlases identifikācijas (turpmāk – ID) numurs

FM VID 2025/181

## Nomnieka nosaukumus un rekvizīti

**1.2.1.** Valsts ieņēmumu dienests (turpmāk – pasūtītājs vai VID)

NMR kods: 90000069281

adrese: Talejas iela 1, Rīga, LV-1978, Latvija

tālrunis: +371 67120000, e-pasta adrese: vid[@vid.gov.lv](http://@vid.gov.lv)

tīmekļvietne: [www.vid.gov.lv](http://www.vid.gov.lv)

**1.2.2.** vēlamā nekustamā īpašuma nomas objekta

“Noliktavu telpu noma Valsts ieņēmumu dienesta vajadzībām”, ID Nr. FM VID 2025/181, (turpmāk – Nomas objekts) piedāvājumu atlasi organizē ar VID 2025.gada 29.janvāra rīkojumu Nr.22/f “Par iepirkumu komisijas izveidošanu nekustamā īpašuma nomai” izveidotā komisija (turpmāk – Komisija).

## Piedāvājuma iesniegšanas vieta, datums, laiks un kārtība

**1.3.1. Piedāvājuma iesniegšanas vieta, kārtība, datums un laiks**

**1.3.1.** Piedāvājumu pretendents var iesniegt līdz **2025. gada 1. septembrim plkst.10.00,** nosūtot piedāvājumu Komisijas priekšsēdētāja vietniecei uz elektronisko pasta adresi  [Sarmite.Zincenko@vid.gov.lv](mailto:Sarmite.Zincenko@vid.gov.lv). Elektroniskā pasta adreses tēmā (subject) norādot, ka piedāvājumu  “Noliktavu telpu noma Valsts ieņēmumu dienesta vajadzībām”, ID Nr. FM VID 2025/181.

**1.3.2**. Piedāvājumam jābūt noformētam elektroniskā dokumenta veidā un parakstītam ar drošu elektronisko parakstu.

**1.3.3.** Piedāvājumam  jābūt aizsargātam, izmantojot šifrēšanu. Kā šifrēšanas rīku  var izmantot, piemēram, arhivēšanas programmatūru 7-Zip (<https://www.7-zip.org/>), izveidotajam piedāvājuma datņu arhīvam uzstādot šifrēšanas paroli (*skatīt 4.pielikumu*).

**1.3.4**. Piedāvājuma iesniedzējs  **2025. gada 1. septembrī no plkst.10.00 līdz 11.00** nosūta Komisijas priekšsēdētāja vietniecei uz elektronisko pasta adresi  [Sarmite.Zincenko@vid.gov.lv](mailto:Sarmite.Zincenko@vid.gov.lv) paroli (šifru) šifrētā piedāvājuma atvēršanai, norādot piedāvājuma nosaukumu.

## 1.3.5. Piedāvājumu, kas ir iesniegts  nešifrētā veidā un/vai kuram 1.3.4.apakšpunktā noteiktajā termiņā nav atsūtīta parole, Pasūtītājs neizskata.

## Prasības attiecībā uz piedāvājuma noformējumu un iesniegšanu

**1.4.1. Piedāvājuma noformējums**

**1.4.1.1.** pretendentam visi dokumenti jāiesniedz saskaņā ar nekustamā īpašuma nomas piedāvājumu atlases kārtību (turpmāk - Kārtība) “Noliktavu telpu noma Valsts ieņēmumu dienesta vajadzībām” 1.4.2.apakšpunkta prasībām;

**1.4.1.2.** piedāvājumā iekļautajiem dokumentiem ir jābūt skaidri salasāmiem, bez neatrunātiem dzēsumiem, labojumiem vai svītrojumiem;

**1.4.1.3.** piedāvājums jāsagatavo latviešu valodā. Piedāvājumā iekļautos dokumentus var iesniegt citā valodā. Šādā gadījumā dokumentiem jāpievieno tulkojums latviešu valodā ar apliecinājumu par tulkojuma pareizību. Pretējā gadījumā Komisija uzskata, ka attiecīgais atlases vai kvalifikācijas dokuments nav iesniegts;

**1.4.1.4.** ja pretendenta iesniegtais dokuments pārsniedz 3 (trīs) lapaspuses, var tikt pievienots tikai tā kopsavilkuma tulkojums latviešu valodā ar apliecinājumu par tulkojuma pareizību. Kopsavilkuma tulkojumā jābūt iztulkotām būtiskākajām dokumenta daļām, norādot konkrētas atsauces uz dokumenta daļām, kuras tika tulkotas;

**1.4.1.5.** apliecinājumu par tulkojuma pareizību sagatavo saskaņā ar Ministru kabineta 2000.gada 22.augusta noteikumiem Nr.291 “Kārtība, kādā apliecināmi dokumentu tulkojumi valsts valodā”. Iesniedzot piedāvājumu, pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu;

**1.4.1.6.**  visos pretendenta iesniegtajos dokumentos pretendenta nosaukumam jābūt juridiski pareizam. Pretējā gadījumā Komisijai ir tiesības uzskatīt, ka dokuments nav iesniegts;

**1.4.1.7.** ja kādu no Kārtībā minētajiem dokumentiem ir izdevusi 1961.gada 5.oktobra Hāgas konvencijas par ārvalstu publisko dokumentu legalizācijas prasības atcelšanu dalībvalsts iestāde, tad tiem ir jābūt pievienotiem APOSTILLE apliecinājumiem. Pārējo valstu iestāžu izsniegtajiem dokumentiem ir jābūt konsulāri legalizētiem izcelsmes valstī un Latvijas Republikā. Konsulārā legalizācija un dokumentu legalizācija ar APOSTILLE saskaņā ar Dokumentu legalizācijas likumu, nav nepieciešama publiskiem dokumentiem, kurus ir izsniegusi Eiropas Savienības dalībvalsts, Eiropas Ekonomikas zonas valsts vai Šveices konfederācija;

**1.4.1.8.** dokumenta kopiju iegūst, nokopējot vai citādā tehniskā veidā iegūstot oriģināla faksimilattēlu ar visām oriģināla grafiskajām un citām īpatnībām;

**1.4.1.9.** dokumenta kopijas pareizību apliecina ar apliecinājuma uzrakstu, kuru sagatavo saskaņā ar Ministru kabineta 2018.gada 4.septembra noteikumiem Nr.558 “Dokumentu izstrādāšanas un noformēšanas kārtība”.

**1.4.2. Piedāvājumā iekļaujamie dokumenti**

**1.4.2.1.** komersanta izdota pilnvara, kas apliecina pilnvarotās personas tiesības parakstīt Kārtībā noteikto piedāvājumu, ja to paraksta komersanta pilnvarotā persona;

**1.4.2.2.** parakstīts pieteikums par piedalīšanos nekustamā īpašuma nomas atlasē (saskaņā ar Kārtības 1.pielikumu);

*Piezīme: piedāvājumu jāparaksta pretendenta pārstāvim ar pārstāvības tiesībām vai tā pilnvarotai personai. Ja pretendents ir personu apvienība, piedāvājumu jāparaksta katrai personai, kas iekļauta personu apvienībā, pārstāvim ar pārstāvības tiesībām. Ja uz piedāvājuma iesniegšanas dienu personu apvienība ir izveidojusies atbilstoši noteiktam juridiskam statusam vai noslēgusi sabiedrības līgumu, piedāvājumu jāparaksta personu apvienības pārstāvim ar pārstāvības tiesībām;*

**1.4.2.3.** aizpildīts un parakstīts tehniskais piedāvājums (saskaņā ar Kārtības 2.pielikumu);

**1.4.2.4.** aizpildīts un parakstīts iznomāšanas pretendenta piedāvājums (saskaņā ar Kārtības 3.pielikumu);

**1.4.2.5.** ja piedāvājumu iesniedz personālsabiedrība vai personu grupa, jāiesniedz visu iesaistīto pušu parakstīts apliecinājums par kopīgu dalību nekustamā īpašuma nomas atlasē;

**1.4.2.6.** iznomāšanas pretendenta piedāvājums, saskaņā ar Kārtības 3.pielikumā noteikto formu, kurā norāda:

**1.4.2.6.1.** fiziska persona – vārdu, uzvārdu, personas kodu, deklarētās dzīvesvietas adresi, oficiālo elektronisko adresi (ja ir aktivizēts tās konts) vai elektroniskā pasta adresi un tālruņa numuru. Juridiska persona (arī personālsabiedrība) – nosaukumu (firmu), reģistrācijas numuru, juridisko adresi, oficiālo elektronisko adresi (ja ir aktivizēts tās konts) vai elektroniskā pasta adresi, tālruņa numuru;

**1.4.2.6.2.** iznomāšanas pretendenta pārstāvja vārdu, uzvārdu, personas kodu (ja ir), elektroniskā pasta adresi, tālruņa numuru;

**1.4.2.6.3.** iznomājamā nekustamā īpašuma adresi, kadastra numuru, platību un lietošanas mērķi, pievienojot nekustamā īpašuma atrašanās vietas aprakstu;

**1.4.2.6.4**. iznomājamā nekustamā īpašuma aprakstu, tai skaitā ēkas energoefektivitātes rādītājus, klasi un informāciju par ēkas atbilstību [Ēku energoefektivitātes likuma](https://likumi.lv/ta/id/253635-eku-energoefektivitates-likums) [4. pantā](https://likumi.lv/ta/id/253635-eku-energoefektivitates-likums#p4) noteiktajām energoefektivitātes minimālajām prasībām (pievienojot ēkas energosertifikātu vai pagaidu energosertifikātu, kas reģistrēts būvniecības informācijas sistēmā), informāciju par piedāvātā nekustamā īpašuma tehnisko stāvokli, pievienojot fotoattēlus, telpu plānojumu un citu informāciju, kas var raksturot piedāvāto nomas objektu;

**1.4.2.6.5.** apliecinājumu, ka nepastāv tiesiski šķēršļi nekustamā īpašuma iznomāšanai vai nodošanai apakšnomā (ja attiecināms);

**1.4.2.6.6.** informāciju par piedāvātā nekustamā īpašuma kopējām faktiskajām izmaksām iepriekšējā periodā, kas nav mazāks par 12 mēnešiem, un kopējām plānotajām izmaksām nākamajam periodam, kas nav mazāks par 12 mēnešiem, tai skaitā informāciju par nomas maksas apmēru, norādot viena kvadrātmetra izmaksas mēnesī, un apsaimniekošanas pakalpojumu izdevumus saskaņā ar nomas sludinājumam pievienotajā apsaimniekošanas programmā noteiktajām pozīcijām, norādot vienas vienības izmaksas, nomnieka nomas sludinājumā minēto specifisko prasību nodrošināšanas izmaksas, komunālo pakalpojumu izmaksas, kā arī veicamos kapitālieguldījumus, ja tādi ir nepieciešami. Norādītās plānotās izmaksas, izņemot izmaksas par apkuri, auksto un karsto ūdeni, kanalizāciju, elektrību un atkritumu izvešanu, iznomāšanas pretendentam ir saistošas, slēdzot līgumu ar nomnieku.

**1.4.2.6.7.** Kārtības 1.4.2.6.1. un 1.4.2.6.2.apakšpunktos iekļautā informācija, kas satur fizisko personu datus (turpmāk – Personas dati), tiks apstrādāta, lai nodrošinātu atlases norisi un līguma izpildi.

Personas datu pārzinis: Valsts ieņēmumu dienests, reģ. Nr. 90000069281, Talejas iela 1, Rīga, LV-1978, tālrunis +371 67120000, e-pasta adrese vid@vid.gov.lv. Papildu informāciju par personas datu apstrādi VID var iegūt VID tīmekļvietnē (<https://www.vid.gov.lv/lv/personas-datu-apstrade-vid>).

Personas datu apstrāde ir saskaņota ar VID privātuma politiku.

Personas dati tiks glabāti normatīvajos aktos noteikto laika periodu.

Pretendents ir atbildīgs par datu subjektu informēšanu par personas datu nodošanu VID Kārtības ietvaros atbilstoši Datu regulas 13. pantā noteiktajam.

## Cita vispārīga informācija

**1.5.1.** Kārtības pieejamība:

**1.5.1.1.** Kārtība pieejama elektroniski, lejupielādējot to no VID tīmekļvietnes sadaļas “Par VID” apakšsadaļā “Publiskie iepirkumi”. Saite uz publikācijas vietu: <https://www.vid.gov.lv/lv/iepirkumi>;

**1.5.1.2.** Kārtību var saņemt elektroniski, nosūtot pieprasījumu atbildīgajai kontaktpersonai, kura sniedz organizatorisku informāciju – VID Finanšu pārvaldes Iepirkumu un valstij piekritīgās mantas daļas galvenajai iepirkumu speciālistei Sarmītei Zinčenko, elektroniskā pasta adrese: [Sarmite.Zincenko@vid.gov.lv](mailto:Sarmite.Zincenko@vid.gov.lv);

**1.5.2.** papildu informāciju par Kārtību pieprasīt ne vēlāk kā 4 (četras) darba dienas pirms piedāvājumu iesniegšanas termiņa beigām. Šādi pieprasījumi jāiesniedz elektroniski, nosūtot jautājumu uz elektroniskā pasta adresi: [Sarmite.Zincenko@vid.gov.lv](mailto:Sarmite.Zincenko@vid.gov.lv).

**1.5.3.** papildu informāciju, ja tā pieprasīta saskaņā ar 1.5.2. apakšpunktu, Komisija nosūta ieinteresētajam pretendentam elektroniski, izmantojot elektroniskā pasta *Replay* funkciju, un ievieto šo informāciju VID tīmekļvietnē, sadaļas “Par VID” apakšsadaļā “Publiskie iepirkumi” iespējami īsā laikā;

**1.5.4.** ja Kārtībā tiek izdarīti grozījumi, informācija par grozījumiem tiek ievietota saskaņā ar 1.5.1.1.apakašpunktā noteikto kārtību;

**1.5.5.** ieinteresētajam pretendentam ir jāseko līdzi veiktajiem Kārtības grozījumiem un jāuzņemas atbildība par šādas informācijas iegūšanu, ja pasūtītājs informāciju ir ievietojis VID tīmekļvietnē Kārtības 1.5.4.apakšpunktā noteiktajā kārtībā;

**1.5.6.** pretendents drīkst iesniegt piedāvājumu tikai par visu apjomu;

**1.5.7.** pretendents nedrīkst iesniegt piedāvājuma variantus;

**1.5.8.** notiekot informācijas apmaiņai starp pasūtītāju un pretendentiem izmantojot elektroniskos dokumentus, kas parakstīti ar drošu elektronisko parakstu un apstiprināti ar laika zīmogu, pretendentiem saskaņā ar Ministru kabineta 2005.gada 28.jūnija noteikumu Nr. 473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” 17.punkta prasībām ir pienākums 1 (vienas) darbdienas laikā nosūtīt paziņojumu pasūtītājam par elektronisko dokumentu saņemšanu.

# Informācija par vēlamo Nomas objektu.

## Nomas objekta apraksts un apjoms

2.1.1. Nomas objekts ir noliktavu telpu noma Valsts ieņēmumu dienesta vajadzībām.

2.1.2. Detalizēta Nomas objekta tehniskā specifikācija ir noteikta Kārtības 2.pielikumā “Tehniskais piedāvājums”.

## Tehniskais piedāvājums

Pretendentam ir jāiesniedz tehniskais piedāvājums saskaņā ar Kārtības 2.pielikumā “Tehniskais piedāvājums” noteikto tehniskā piedāvājuma formu.

## Iznomāšanas pretendenta piedāvājums

**2.3.1.** pretendentam ir jāiesniedz iznomāšanas pretendenta piedāvājums saskaņā ar Kārtības 3.pielikumā “Iznomāšanas pretendenta piedāvājums” noteikto piedāvājuma formu;

**2.3.2.** iznomāšanas pretendenta piedāvājumā cenām jābūt norādītām *euro* (EUR) bez pievienotās vērtības nodokļa (PVN), norādot 2 (divas) zīmes aiz komata;

**2.3.3.** iznomāšanaspretendenta piedāvājuma cenu kopējā summa neveidos līguma kopējo summu bez PVN.

**2.3.4.** pēc piedāvājuma iesniegšanas termiņa beigām pretendentam nav tiesību mainīt savu iznomāšanas pretendenta piedāvājumu.

## 2.4. Nomas līguma izpildes noteikumi

**2.4.1.** Nomas objekta nomas līgumu paredzēts slēgt uz 2 (diviem) gadiem no 2026.gada 1.janvāra līdz 2027.gada 31.decembrim.

**2.4.2.** Ar nekustamā īpašuma atlases uzvarētāju tiks slēgts Nomas līgums atbilstoši Kārtības 2.pielikumā “Tehniskais piedāvājums” iekļautajiem nosacījumiem.

**2.4.3.** Iznomātājam par saviem finanšu līdzekļiem no nomas līguma izrietošās nomas tiesības saskaņā ar Ministru kabineta 2013.gada 29.oktobra noteikumiem Nr.1191 “Kārtība, kādā publiska persona nomā nekustamo īpašumu no privātpersonas vai kapitālsabiedrības un publicē informāciju par nomātajiem un nomāt paredzētajiem nekustamajiem īpašumiem” u. c. saistošiem normatīvajiem aktiem ir jānostiprina zemesgrāmatā 60 (sešdesmit) dienu laikā pēc līguma parakstīšanas, iesniedzot attiecīgu nostiprinājuma lūgumu zemesgrāmatā. Iznomātājam pēc nomas līguma darbības.

# Piedāvājuma vērtēšana un piedāvājuma izvēles kritērijs

## Piedāvājuma noformējuma pārbaude

**3.1.1.** Komisija sākotnēji veic piedāvājuma noformējuma pārbaudi atbilstoši Kārtības [1.4.apakšpunktā](#_1.7._Prasības_attiecībā) minētajām prasībām;

**3.1.2.** ja piedāvājums neatbilst Kārtības 1.4.apakšpunktā noteiktajām prasībām vai nav atbilstoši noformēts, Komisija var lemt par piedāvājuma tālāku neizskatīšanu.

## Piedāvājuma pārbaude un vērtēšana

**3.2.1.** Komisija veic pretendenta tehniskā piedāvājuma atbilstības pārbaudi, kuras laikā izvērtē tehniskā piedāvājuma atbilstību Kārtības tehniskajai specifikācijai (Kārtības 2.pielikumā “TEHNISKAIS PIEDĀVĀJUMS**”** ietvertās prasības), tajā skaitā tehniskā piedāvājuma noformējuma 1.4.1.apakšpunkta prasībām. Ja pretendenta tehniskais piedāvājums neatbilst Kārtības tehniskās specifikācijas prasībām, pretendents tiek izslēgts no turpmākās dalības piedāvājumu atlasē un tā piedāvājums tālāk netiek izskatīts.

**3.2.2.** izvērtējot iznomāšanas pretendenta piedāvājumu, Komisija pārbauda tā atbilstību Kārtības 3.pielikumā “Iznomāšanas pretendenta piedāvājums” ietvertajām prasībām un noformējumam. Ja iznomāšanas pretendenta piedāvājums neatbilst Kārtības 3.pielikumā “Iznomāšanas pretendenta piedāvājums” ietvertajām prasībām un/vai noformējumam, pretendents tiek izslēgts no turpmākās dalības piedāvājumu atlasē un tā piedāvājums tālāk netiek izskatīts. Komisija, konstatējot aritmētiskās kļūdas, šīs kļūdas izlabo un informē pretendentu par aritmētisko kļūdu labojumu un laboto piedāvājuma summu, paziņojot tam Komisijas lēmumu par nomas objekta atlases procedūras rezultātiem. Novērtējot un salīdzinot piedāvājumus, kuros bijušas aritmētiskas kļūdas, Komisija ņem vērā izlabotās cenas.

**3.2.3.**Komisija, vērtējot pretendenta iesniegto piedāvājumu, ņem vērā šādus nosacījumus:

**3.2.3.1.** VID prasībām funkcionāli atbilstošākais Nomas objekts;

**3.2.3.2.** pretendenta piedāvājumā norādītā Nomas objekta tehniskais stāvoklis;

**3.2.3.3.** piedāvātā Nomas objekta zemākās kopējās gada izmaksas;

**3.2.3.4**. pārcelšanās izmaksas un izmaksas par nekustamā īpašuma pielāgošanu VID funkciju izpildes nodrošināšanai.

## Piedāvājuma izvēle un piedāvājuma izvēles kritērijs

**3.3.1.** Komisija par Nomas objekta atlases uzvarētāju atzīst to pretendentu, kura kvalifikācija un piedāvājums atbilst Kārtībā norādītajām prasībām, tajā skaitā visvairāk atbilst Kārtības 3.2.3.apakšpunktā norādītajiem nosacījumiem un ir ar viszemāko cenu.

# Informatīva atsauce uz noteikumiem

Kārtība ir izstrādāta saskaņā ar Ministru kabineta 2013.gada 29.oktobra noteikumu Nr.1191 “Kārtība, kādā publiska persona nomā nekustamo īpašumu no privātpersonas vai kapitālsabiedrības un publicē informāciju par nomātajiem un nomāt paredzētajiem nekustamajiem īpašumiem” nosacījumiem.

# Informācijas publicēšana par noslēgto nomas līgumu

Saskaņā ar Ministru kabineta 2013.gada 29.oktobra noteikumu Nr.1191 “Kārtība, kādā publiska persona nomā nekustamo īpašumu no privātpersonas vai kapitālsabiedrības un publicē informāciju par nomātajiem un nomāt paredzētajiem nekustamajiem īpašumiem” 17. punkta nosacījumiem, VID 10 (desmit) darbdienu laikā pēc nomas līguma noslēgšanas publicēs valsts akciju sabiedrības “Valsts nekustamie īpašumi” tīmekļvietnē un savā VID tīmekļvietnē šādu informāciju: nekustamā īpašuma adrese, kadastra numurs, platība, lietošanas mērķis, iznomātājs (ar norādi – fiziska vai juridiska persona. Juridiskai personai norāda nosaukumu un reģistrācijas numuru), nomas maksas apmērs, norādot viena kvadrātmetra izmaksas mēnesī (ja apsaimniekošanas maksa ir ietverta nomas maksā, to norāda atsevišķi), nomas līguma darbības termiņš, ēkas energoefektivitātes rādītāji, klase un informācija par ēkas atbilstību [Ēku energoefektivitātes likuma](https://likumi.lv/ta/id/253635-eku-energoefektivitates-likums) [4. pantā](https://likumi.lv/ta/id/253635-eku-energoefektivitates-likums#p4) noteiktajām energoefektivitātes minimālajām prasībām vai pamatojums, kas apliecina kāda [Ēku energoefektivitātes likuma](https://likumi.lv/ta/id/253635-eku-energoefektivitates-likums) [14. panta](https://likumi.lv/ta/id/253635-eku-energoefektivitates-likums#p14) piektajā daļā minētā nosacījuma esību.

# Komisijas patstāvīgi iegūstamā informācija

* 1. Komisija no Valsts ieņēmumu dienesta publiski pieejamās datubāzes, iegūst informāciju par to, vai pretendentam, kuram būtu piešķiramas Iepirkuma līguma slēgšanas tiesības piedāvājumu iesniegšanas termiņa pēdējā dienā vai dienā, kad pieņemts lēmums par iespējamu līguma slēgšanas tiesību piešķiršanu, Latvijā nav VID administrēto nodokļu (nodevu) parādu, kas kopsummā pārsniedz EUR 150 (viens simts piecdesmit *euro*).
  2. Ja pretendentam iesniegšanas termiņa pēdējā dienā un dienā, kad pieņemts lēmums par iespējamu līguma slēgšanas tiesību piešķiršanu, ir VID administrēto nodokļu (nodevu) parādi, kas kopsummā pārsniedz 150 euro, Komisija lūdz 3 (trīs) darba dienu laikā iesniegt izdruku no Valsts ieņēmumu dienesta elektroniskās deklarēšanas sistēmas par to, ka pretendentam iesniegšanas termiņa pēdējā dienā vai/un dienā, kad pieņemts lēmums par iespējamu līguma slēgšanas tiesību piešķiršanu, Latvijā nav nodokļu parādu, kas kopsummā pārsniedz EUR 150 (viens simts piecdesmit *euro*).

Ja 6.2.apakšpunktā noteiktajā termiņā izdruka netiek iesniegta, pretendents tiek izslēgts no dalības iepirkumā.

* 1. Komisija attiecībā uz pretendentu, kuram būtu piešķiramas līguma slēgšanas tiesības, pārbauda, vai attiecībā uz šo pretendentu, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja pretendents ir personālsabiedrība, ir piemērotas Starptautisko un Latvijas Republikas nacionālo sankciju likuma 11.1 panta pirmajā daļā noteiktās sankcijas, kuras ietekmē līguma izpildi. Ja attiecībā uz pretendentu vai kādu no minētajām personām ir piemērotas Starptautisko un Latvijas Republikas nacionālo sankciju likuma 11.1 panta pirmajā daļā noteiktās sankcijas, kuras kavēs līguma izpildi, vai Kārtības 6.3.2.apakšpunktā noteiktajā termiņā neiesniedz pieprasītos informāciju, pasūtītājs ir tiesīgs izslēgt pretendentu no dalības līguma slēgšanas tiesību piešķiršanas procedūrā.
     1. Pasūtītājs attiecībā uz atlases uzvarētāju pirms līguma slēgšanas pārbauda Kārtības 6.3.apakšpunktā minēto informāciju un ja attiecībā uz atlases uzvarētāju vai kādu no minētajām personām ir piemērotas Starptautisko un Latvijas Republikas nacionālo sankciju likuma 11.1 panta pirmajā daļā noteiktās sankcijas, kuras kavēs līguma izpildi, pasūtītājam ir tiesības neslēgt līgumu ar atlases uzvarētāju un izslēgt to no dalības atlasē.
     2. Pasūtītājs Kārtības 6.3.apakšpunktā minēto informāciju pārbauda sankciju meklēšanas saitēs. Informāciju par Kārtības 6.3.apakšpunktā minētajām personām pasūtītājs iegūst Latvijas Republikas Uzņēmumu reģistra atvērto datu vietnē <https://info.ur.gov.lv/#/data-search>. Ja informācija par Kārtības 6.3.apakšpunktā minētajām personām vietnē nav publicēta, pretendentam tā jāiesniedz kopā ar piedāvājumu vai 10 (desmit) darbdienu laikā no Komisijas pieprasījuma nosūtīšanas datuma.

**1.pielikums**

nekustamā īpašuma nomas piedāvājumu atlases kārtībai

“Noliktavu telpu noma Valsts ieņēmumu dienesta vajadzībām”

identifikācijas Nr. FM VID 2025/181

Pieteikums par piedalīšanos nekustamā īpašuma nomas objektu piedāvājumu atlasē

**“Noliktavu telpu noma Valsts ieņēmumu dienesta vajadzībām”**

**identifikācijas Nr. FM VID 2025/181**

**Komersants,**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,**

(komersanta nosaukums)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(vienotais reģistrācijas numurs)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(komersanta bankas rekvizīti)

tā \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (personas kods \_\_\_\_\_\_\_\_\_\_\_\_\_\_\_\_\_\_) personā

(komersanta pilnvarotās personas vārds, uzvārds, personas kods)

* ar šī pieteikuma iesniegšanu:
* piesakās piedalīties nekustamā īpašumanomas objektu piedāvājumu atlasē“Noliktavu telpu noma Valsts ieņēmumu dienesta vajadzībām*”,* ID Nr. FM VID 2025/181;
* apņemas ievērot visas Kārtības prasības;
* apliecina, ka iepirkuma līguma saistību izpildē neveiks darījumus (neiegādāsies preces vai pakalpojumus) ar tādu fizisku vai juridisku personu, kurai ir piemērotas (tai skaitā tās valdes vai padomes loceklim, patiesā labuma guvējam, pārstāvēttiesīgai personai vai prokūristam, vai personai, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgai personai vai prokūristam, ja juridiskā persona ir personālsabiedrība) starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas;
* apliecina, ka uz pretendentu neattiecas Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktais, proti, pretendents (tai skaitā pretendenta apakšuzņēmējs/-i) nav:

a) Krievijas valstspiederīgais, fiziska persona, kas uzturas Krievijā, vai juridiska persona, vienība vai struktūra, kura iedibināta Krievijā;

b) juridiska persona, vienība vai struktūra, kuras īpašumtiesības vairāk nekā 50 % apmērā tieši vai netieši pieder šā punkta a) apakšpunktā minētajai vienībai;

c) fiziska vai juridiska persona, vienība vai struktūra, kas darbojas a) vai b) apakšpunktā minētās vienības vārdā vai saskaņā ar tās norādēm, tostarp, ja uz tiem attiecas vairāk nekā 10 % no līguma vērtības, apakšuzņēmēji, piegādātāji vai vienības, uz kuru spējām paļaujas publiskā iepirkuma direktīvu nozīmē;

* apliecina, ka visas sniegtās ziņas ir patiesas;

Komersanta adrese

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(tālruņa (faksa) numuri, e-pasta adrese, e-adrese) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

(pretendenta izpildinstitūcijas pārstāvja(-u) vai pilnvarotās personas amats, vārds un uzvārds)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2.pielikums**

nekustamā īpašuma nomas piedāvājumu atlases kārtībai

“Noliktavu telpu noma Valsts ieņēmumu dienesta vajadzībām”

identifikācijas Nr. FM VID 2025/181

**TEHNISKAIS PIEDĀVĀJUMS**

Mēs, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pretendenta nosaukums, vienotais reģ. Nr.)

piedāvājam nomāt noliktavu telpas Valsts ieņēmumu dienesta vajadzībām atbilstoši šādām VID nekustamā īpašuma nomas piedāvājuma atlases kārtības “Noliktavu telpu noma Valsts ieņēmumu dienesta vajadzībām”, vēlamā nomas objekta identifikācijas Nr. FM VID 2025/181, obligātajām (minimālajām) prasībām un saskaņā ar šādu tehnisko specifikāciju:

**Vispārīgās prasības**

1.tabula

| **Nr. p.k.** | **Vēlamajam Nomas objektam izvirzītās obligātās (minimālās) prasības** | **Pretendenta piedāvātais**  *(pretendents****1*** *aizpilda katru aili)* |
| --- | --- | --- |
| **1.** | **Nomas objekta atrašanās vieta**  Rīga, Daugavas labais krasts (piemēram, Čiekurkalns, Sarkandaugava, Mīlgrāvis, Centrs, Mežaparks, Jugla, Teika, Purvciems, Dārzciems, Mežciems, Pļavnieki)ar labām transporta piekļūšanas iespējām. |  |
| **2.** | **Nomas objekta lietošanas mērķis:**  Noliktavu telpu (turpmāk – Telpa/s) noma Valsts ieņēmumu dienesta vajadzībām. |  |
| **3.** | **Paredzamais nomas līguma termiņš un nosacījumi**  Nomas līgumu paredzēts slēgt uz 2 (diviem) gadiem, t.i., orientējoši no 2026.gada 1.janvāra līdz 2027.gada 31.decembrim.  Nomniekam ir tiesības izbeigt šo Līgumu pirms termiņa, rakstiski brīdinot par to Iznomātāju 6 (sešus) mēnešus iepriekš. |  |
| **4.** | **Nepieciešamā platība**  Telpa (vēlams viena), kuras kopējā platība ir no 250 m2 līdz 400 m2. |  |
| **5.** | **Īpašuma tehniskais stāvoklis:**  Telpai jābūt tehniski labā stāvoklī ar iespēju lietot telpu bez papildus izdevumiem, kas saistīti ar pielāgošanas darbiem.  Telpai jāatrodas ēkas 1 stāvā, ar ērtu piekļuvi transportlīdzeklim.  Telpai jābūt aprīkotai ar elektrības skaitītāju, nodrošinot elektroenerģijas atsevišķu uzskaiti.  Piekļuve labierīcībām telpām.  Telpai jābūt aprīkotai ar tehniskās apsardzes signalizāciju vai jāatrodas apsargājamā teritorijā, tai skaitā aprīkota ar ugunsdrošības signalizāciju.  Jānodrošina sniega un ledus tīrīšana un novākšana, lai netraucētu iekļūšanu noliktavas telpās.  Iznomātājs ir atbildīgs par ugunsdrošības prasībām objekta telpās un teritorijā atbilstoši spēkā esošajiem normatīvajiem aktiem. |  |
| **6.** | Nomas maksā ietilpst Telpas nomas maksa, visi ar Telpas apsaimniekošanu un uzturēšanu saistīto pakalpojumu izmaksas, kā arī visi ar Telpas apsaimniekošanu un uzturēšanu saistītie nodokļi un nodevas, izņemot PVN. |  |

**1**- aizpilda pretendents, katrā ailē ierakstot vārdu **“APLIECINĀM”** vai **“NODROŠINĀSIM”**, vai **“PIEKRĪTAM”**, vai citādi raksturojot savas spējas nodrošināt prasību ievērošanu.

**Apsaimniekošanas un uzturēšanas pakalpojumu prasības**

*2.tabula*

|  |  |  |  |
| --- | --- | --- | --- |
| **Nr. p.k.** | **Apsaimniekošanas pasākuma veids** | **Atzīme par nodrošināšanu, darbu periodiskums** | **Pretendenta piedāvātais**  *(pretendents****2*** *aizpilda katru aili)* |
| **Apsaimniekošanas un uzturēšanas pakalpojumos jāiekļauj:** | | | |
| 1. | Telpas apsaimniekošana un uzturēšana atbilstoši spēkā esošajiem normatīvajiem aktiem, tajā skaitā Ministru kabineta 2016.gada 19.aprīļa Nr.238 “Ugunsdrošības noteikumi” prasībām. | pastāvīgi |  |
| 2. | Piebrauktuves attīrīšana no gružiem, lapām, smiltīm, dubļiem, ziemas sezonā no sniega un ledus. | pēc nepieciešamības |  |
| 3. | Piebrauktuves kaisīšana ziemas sezonā ar pretslīdes līdzekļiem. | pēc nepieciešamības |  |
| 4. | Ziemas sezonā lāsteku un sniega tīrīšana no jumta. | pēc nepieciešamības |  |
| 5. | Apsardzes pakalpojumu sniegšana (tajā skaitā nepieciešamās apkopes un remonti). | pastāvīgi |  |

**2**- aizpilda pretendents, katrā ailē ierakstot vārdu **“APLIECINĀM”** vai **“NODROŠINĀSIM”**, vai **“PIEKRĪTAM”**, vai citādi raksturojot savas spējas nodrošināt prasību ievērošanu.

**3.pielikums**

nekustamā īpašuma nomas piedāvājumu atlases kārtībai

“Noliktavu telpu noma Valsts ieņēmumu dienesta vajadzībām”

identifikācijas Nr. FM VID 2025/181

**PRETENDENTA IZNOMĀŠANAS PIEDĀVĀJUMS**

Mēs,

(pretendenta nosaukums, vienotais reģistrācijas Nr.)

piedāvājam nomāt nekustamo īpašumu Valsts ieņēmumu dienesta vajadzībāmatbilstoši VID nekustamā īpašuma nomas piedāvājuma atlases kārtībā “Noliktavu telpu noma Valsts ieņēmumu dienesta vajadzībām”*,* vēlamā nomas objekta identifikācijas Nr. FM VID 2025/181, noteiktajām obligātajām (minimālajām) prasībām, saskaņā ar noteikto tehnisko specifikāciju par šādu cenu:

|  |  |  |
| --- | --- | --- |
| **Nr. p.k.** | **Pieprasītā informācija** | **Iznomāšanas pretendenta sniegtā informācija** |
| 1. | *Fiziskas* personas vārds, uzvārds, personas kods, deklarētās dzīvesvietas adrese, oficiālā elektroniskā adrese (ja ir aktivizēts tās konts) vai elektroniskā pasta adrese (ja ir) un tālrunis, *juridiskas personas (arī personālsabiedrības) nosaukums (firma),* reģistrācijas numurs, juridiskā adrese, oficiālā elektroniskā adrese (ja ir aktivizēts tās konts) vai elektroniskā pasta adrese (ja ir) un tālrunis |  |
| 2. | Iznomāšanas pretendenta pārstāvja vārds, uzvārds, personas kods (ja ir), elektroniskā pasta adrese (ja ir) un tālruņa numurs |  |
| 3. | Nekustamā īpašuma adrese, kadastra numurs, telpu grupas numurs, platība un lietošanas mērķis, pievienojot nekustamā īpašuma atrašanās vietas aprakstu |  |
| 4. | Nekustamā īpašuma apraksts, tai skaitā ēkas energoefektivitātes rādītāji, klase un informācija par ēkas atbilstību Ēku energoefektivitātes likuma 4. pantā noteiktajām energoefektivitātes minimālajām prasībām (pievienojot ēkas energosertifikātu vai pagaidu energosertifikātu, kas reģistrēts būvniecības informācijas sistēmā), informācija par nekustamā īpašuma tehnisko stāvokli (pievienojot fotoattēlus), telpu plānojums un cita informācija, kas var raksturot piedāvāto nomas objektu |  |
| 5. | Apliecinājums, ka nepastāv tiesiski šķēršļi nekustamā īpašuma iznomāšanai vai nodošanai apakšnomā, ja attiecināms |  |
| 6. | Informācija par piedāvātā nekustamā īpašuma kopējām *faktiskajām* izmaksām *iepriekšējo 12 mēnešu* periodā*,* EUR bez PVN | \_\_\_\_\_ EUR bez PVN |
| 7. | Informācija par piedāvātā nekustamā īpašuma kopējām *plānotajām* izmaksām *nākamajam* *12****1*** *mēnešu* periodam, EUR bez PVN, tajā skaitā: | \_\_\_\_\_ EUR bez PVN |
| 7.1. | plānotā nomas maksa par *nākamajiem* *12****1*** *mēnešiem*, norādot viena kvadrātmetra izmaksas mēnesī | * plānotā nomas maksa par 1m2 mēnesī \_\_\_\_\_EUR bez PVN |
| 7.2. | plānotie apsaimniekošanas pakalpojumu izdevumi saskaņā ar nomas sludinājumam pievienotajā apsaimniekošanas programmā noteiktajām pozīcijām, kas norādītas Kārtības 2.pielikuma “TEHNISKAIS PIEDĀVĀJUMS” 2.tabulā “Apsaimniekošanas un uzturēšanas pakalpojumu prasības” no 1.pozīcijas līdz 5.pozīcijai (ieskaitot), EUR bez PVN2: | * plānotie apsaimniekošanas pakalpojumu izdevumi par 1m2 mēnesī \_\_\_\_\_EUR bez PVN |
| 7.3. | plānotās komunālo pakalpojumu izmaksas, EUR bez PVN | \_\_\_\_\_\_\_\_\_\_ EUR bez PVN |

**1**\_ paredzētais Nomas līguma darbības termiņš ir uz 2 (diviem) gadiem no 2026.gada 1.janvāra līdz 2027.gada 31.decembrim.

**2­\_** Nomas maksā ietilpst visi ar telpu apsaimniekošanu un uzturēšanu saistīto pakalpojumu izmaksas, kā arī visi ar telpas apsaimniekošanu un uzturēšanu saistītie nodokļi un nodevas, izņemot PVN.

DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

**4.pielikums**

**PIEDĀVĀJUMU ŠIFRĒŠANA**

Instrukcija:

1. Uz faila nosaukuma vienu reizi nospiež labo peles taustiņu;
2. 7-Zip (*ja šāds nosaukums neuzrādās, tad ir nepieciešams lejupielādēt attiecīgo programmu –* [*https://www.7-zip.org/*](https://www.7-zip.org/));
3. Ielikt arhīvā;
4. Ievadīt savu paroli;
5. Labi;
6. Šifrēto failu paraksta ar drošu elektronisko parakstu – <https://www.eparaksts.lv/lv/>.

A screenshot of a computer

Description automatically generated



Izveidotais šifrētais piedāvājums (dzeltenā mapīte).

